Kort efter midnat lørdag morgen blev tre personer anholdt på Mineralvej i Aalborg Øst. De var brudt ind på Uniscrap, hvor de havde stjålet nogle zinkmetaller. Nordjyllands Politi blev kaldt ud, efter de tre personer var blevet set på overvågningskameraer. - Hundepatruljen kunne ikke umiddelbart se tegn på indbrud, da de ankom, men efter en tur omkring hegnet fandt de gerningsmændene, der skjulte sig i en hvid Mercedes Sprinter, siger Henrik Beck, der er vagtchef ved Nordjyllands Politi. Gerningsmændene kommer fra Sverige, Helsingør og København.

Referat:
Natten til lørdag anholdte Nordjyllands Politi tre skrottyve i Aalborg.